section_heading: Opis
paragraph_text: Uspijeva osobito na Šri Lanki i na Javi. U Indiji se troši od davnine. Iz debelog korijena izrastu 2 do 3 metra visoke biljke s postranim izdancima dugačkima do 60 cm. Cvijet je u obliku metlice. Plod je trokutast tobolac koji sadrži do 18 sjemenki. Sjemenke imaju eteričnog ulja i škroba. U prometu se mogu naći kao plodovi, sjemenke i prah. Prah je crvenkastosmeđe do do sive boje, dobiva se iz sjemenki, jer tobolac ploda u kojemu su sjemenke nema arome.